Bod č. 4
Zastupiteľstvo Bratislavského samosprávneho kraja
Materiál na rokovanie Zastupiteľstva Bratislavského samosprávneho kraja dňa 02.12.2016

Návrh zámeru pre prijatie úverových rámcov od finančných inštitúcií

Predkladateľ:
RNDr. Martin Zaťovič
podpredseda BSK  

Materiál obsahuje:
1.	Dôvodová správa
2.	Materiál
3.	Stanoviská komisií

1.	

Zodpovedný:
Ing. Marián Múdry
riaditeľ odboru financií 
Spracovateľ:

Ing. Veronika Bódiová
vedúca oddelenia rozpočtu

Ing. Marek Vlčej
referent oddelenia rozpočtu

Bratislava
December 2016

N á v r h  u z n e s e n i a
UZNESENIE č. .../2016
zo dňa 02.12.2016

Zastupiteľstvo Bratislavského samosprávneho kraja po prerokovaní materiálu

A.	s c h v a ľ u j e

  A.1	zámer na otvorenie úverového rámca v Európskej investičnej banke v celkovej výške 25 000 000,00 EUR,

  A.2	zámer na otvorenie úverového rámca v tuzemskej bankovej inštitúcii v celkovej výške do 10 000 000,00 EUR,

A.3      plánované investície financované z úverových zdrojov:
Názov projektu 	Kľúčový krok 	Návrh dofinancovania z úveru	
Modernizácia cesty III. triedy 1113 Rohožník - Malacky a vybudovanie obchvatu obce Rohožník 	Projektové práce cyklocesta  a obchvat Rohožníka (PD+ inžiniering, stavebné povolenie, vrátane majetkoprávneho vysporiadania)	956 000,00  	
Cyklolávka Lamač - Dúbravka - Devínska Nová Ves premostenie ponad železnicu	Realizácia stavebných prác 	300 000,00  	
Cyklolávka Šúrsky kanál	Realizácia stavebných prác 	55 000,00  	
Rekonštrukcia cesty III/1082, križ. s III/1083 – hranica BA (Slovenský Grob – Vajnory) km 1,000 – 6,400	Zosilnenie krajov vozovky, frézovanie, vyrovnanie podkladu, živičný postrek, pokládka AB	929 300,00  	
Oprava cesty II/503, križ. s D2 – križ. s I/2 Malacky km 66,500 – 69,300	Zosilnenie krajov vozovky, frézovanie, zhutnenie a vyrovnanie podkladu, živičný postrek, pokládka AB	24 679,10  	
Poliklinika Karlova Ves - kompletná rekonštrukcia 	Vypracovanie realizačného projektu interiéru (243 tis. €) a realizácia stavby (2860 €) - rekonštrukcia podláh, podhľadov, elektroinštalácie, komplexná prestavba sociálnych zariadení, vestibulu, výťahov, TUV, jedálne, átria, administratívnych priestorov. 	1 673 000,00  	
Poliklinika Karlova Ves - kompletná rekonštrukcia 	Realizácia stavebných prác - oprava terasy 	1 170 000,00  	
Poliklinika Karlova Ves - kompletná rekonštrukcia 	Modernizácia vykurovania 	480 000,00  	
Rekonštrukcia Bratislavského bábkového divadla 	Realizácia stavebných prác 	1 350 000,00  	
Pamiatková obnova kaštieľa a parku v Stupave 	Realizácia stavebných prác 	500 000,00  	
Kultúrno-kreatívne oživenie tradícií 	Realizácia stavebných prác 	152 000,00  	
Malokarpatské múzeum Pezinok - rekonštrukcia podkrovia 	Vypracovanie realizačného projektu (60 tis. €) a realizácia stavebných prác (360 tis. €)	60 000,00  	
Divadlo LUDUS 	Vypracovanie realizačného projektu (50 tis. €) a realizácia stavebných prác	50 000,00  	
Múzeum Ferdiša Kostku 	Vypracovanie realizačného projektu (23,2 tis. €) Realizácia stavebných prác - sanácia vlhkosti 	175 100,00  	
Projektové práce rekonštrukcie divadla Aréna (celková cena 538 000, z toho čerpanie z dotácie vo výške 144 000). Projekt má celkovú vládnu dotáciu 4 500 000 	394 000,00  	
Nákup technológie a montáž rekonštrukcie divadla Aréna (celková cena 4 756 000, z toho čerpanie z dotácie 4 356 000 €) 	400 000,00  	
Realizácia stavebnej činnosti rekonštrukcie divadla Aréna  (celková cena 3 492 000) 	746 000,00  	
Investičná podpora zariadení sociálnych služieb na Hontianskej 12 (debarierizácia a zvýšenie ener. efek. objektu) a Hontianskej 16 (zvýšenie ener. efek. objektu)	Vypracovanie realizačného projektu (11 tis. €) a realizácia stavebných prác (204 tis. €) 	215 000,00  	
DSS a ZBP MEREMA - podpora deinštitucionalizácie sociálnych služieb v okrese Pezinok 	Vypracovanie realizačného projektu a získanie staveb. povolenia (210 tis. €, vlastné zdroje) a nákup pozemkov a bytov (500 tis. €)	710 000,00  	
DSS a ZPS Rača - podpora deinštitucionalizácie sociálnych služieb v Bratislave 	Vypracovanie realizačného projektu a získanie staveb. povolenia (63 tis. € vlastné zdroje); 	63 000,00  	
Debarierizácia areálu a zateplenie detašovaného pracoviska na Podbrezovskej 28	Vypracovanie realizačného projektu a získanie stavebného povolenia (57 tis. €); realizácia stavby (193 tis. €)	250 000,00  	
DSS a ZpS Pezinok - vybudovanie elektronického požiarneho systému 	150 000,00  	
Stratégia znižovania energetickej náročnosti budov vo vlastníctve BSK 
1. Jazyková škola Vazovova, Palisády 38, Bratislava
2. SPŠD Kvačalova 20, Bratislava
3. SPŠE K. Adlera 5, Bratislava
4. SPE Zochova 9, Bratislava
5. SPŠE Hálova 16, Bratislava
6. SPŠS Fajnorovo nábr. 5, Bratislava
7. Gymnázium, Hubeného 23, Bratislava
8. Gymnázium K. Štúra, Nám. Slobody 5, Modra
9. Gymnázium A. Bernoláka, Lichnerova 69, Senec
10. OA, Myslenická 1, Pezinok	Realizácia opatrení výmeny osvetlenia na školách a školských zariadeniach (96 tis. € na jedno zariadenie)	960 000,00  	
OA Račianská 107 - rekonštrukcia a modernizácia športového areálu, telocvične, bazénov - realizácia stavebných prác	360 000,00  	
SOŠ chemická Vlčie hrdlo - rekonštrukcia a modernizácia športového areálu, telocvične, bazénov 	Vypracovanie realizačného projektu (71 tis. €) a realizácia stavebných prác (1476 tis. €)	71 000,00  	
SZŠ Zahradnícka - rekonštrukcia a modernizácia športového areálu, telocvične, bazénov 	Vypracovanie realizačného projektu (24 tis. €) a realizácia stavebných prác (200 tis. €)	24 000,00  	
SPŠSaG Drieňová - rekonštrukcia a modernizácia športového areálu, telocvične, bazénov 	Obnova a rekonštrukcia bazénu 	1 089 000,00  	
Gymnázium L. Novomeského - rekonštrukcia a modernizácia športového areálu, telocvične, bazénov 	Obnova a rekonštrukcia bazénu 	136 000,00  	
SOŠ Na pántoch - Rekonštrukcia a modernizácia športového areálu, telocvične, bazénov 	Obnova a rekonštrukcia bazénu 	394 200,00  	
SPŠE K. Adlera - rekonštrukcia a modernizácia vonkajšieho športového areálu	Vypracovanie realizačného projektu (50 tis. €) a realizácia stavby (200 tis. €)	50 000,00  	
Gymnázium A. Einsteina  - rekonštrukcia a modernizácia športového areálu	Vypracovanie realizačného projektu (20 tis. €) a realizácia stavby (222 tis. €)	20 000,00  	
Investičná podpora internátu na Saratovskej ulici v Dúbravke	Realizácia stavebných prác - oprava časti internátu pre učiteľské byty a izby študentov 	1 248 000,00  	
Rozvoj odborného vzdelávania v Bratislavskom kraji 	Investičná podpora materiálno-technického vybavenia odborných učební SOŠ	600 000,00  	
Obnova Pedagogickej a sociálnej akadémie 	Vybudovanie materskej škôlky v priestoroch školy	537 000,00  	
Rekonštrukcia a investičná podpora COVP v pekárstve a cukrárstve a v mäsiarstve a lahôdkárstve. Farského 9	Vypracovanie realizačného projektu 	64 100,00  	
Rekonštrukcia a investičná podpora COVP v agropodnikaní, v kynológii a v rybárstve, SŠ Ivanka pri Dunaji 	Vypracovanie realizačného projektu 	32 400,00  	
Rekonštrukcia a investičná podpora COVP pre oblasť polygrafie a médií 	Realizačný projekt 	300 000,00  	
SOŠ Kysucká Senec  - oprava bloku A 	307 200,00  	
OA Račianská 107 - rekonštrukcia sociálnych zariadení a šatní telocvične, rekonštrukcia a zateplenie strechy a fasády telocvične, rekonštrukcia interiéru telocvične a výmena kanalizačného potrubia v suteréne kuchyne  	235 400,00  	
Gymnázium J. Papánka - rekonštrukcia objektu 	807 000,00  	
SOŠ Ivanská cesta  - výmena okien, zasklených stien a balkónov  	197 440,00  	
SOŠ Komenského, Pezinok - výmena okien a dverí 	239 970,00  	
HA Mikovíniho  - oprava a zateplenie striech školy a výmena okien v telocvični 	400 000,00  	
SPŠSaG Drieňová - rekonštrukcia telocvične  	145 500,00  	
Gymnázium A. Einsteina - projektové práce a realizácia zateplenia a hydroizolácie - vypracovanie realizačného projektu	64 000,00  	
SZŠ Strečianska - projektové práce a realizácia zateplenia (vrátane SOŠ podnikania) 	914 000,00  	
SPOLU	 	19 999 289,10	

B.	u k l a d á

riaditeľovi úradu Bratislavského samosprávneho kraja:

B.1	zabezpečiť konanie na výber tuzemskej bankovej inštitúcie v zmysle bodu A.2., 

B.2	zabezpečiť odbornú a administratívnu komunikáciu s Európskou investičnou bankou a tuzemskými bankovými inštitúciami za účelom zazmluvnenia úverových rámcov v zmysle bodov A.1 a A.2.

C.	s p l n o m o c ň u j e

finančnú komisiu vybrať tuzemskú bankovú inštitúciu v zmysle bodu A.2.a B.1.

Dôvodová správa
Materiál je predkladaný Zastupiteľstvu Bratislavského samosprávneho kraja (ďalej len „Z BSK“) z dôvodu možnosti získania dodatočných prostriedkov pre dofinancovanie rozvojových kompetencií BSK v rokoch 2017-2021. Z BSK týmto materiálom a jeho schválením umožní prijať Úradu BSK kroky, na základe ktorých bude môcť vytvoriť priestor pre získanie významných finančných prostriedkov umožňujúcich financovanie investičných akcií vyplývajúcich najmä z Akčného plánu BSK, ako aj ďalších plánovaných projektov. Ide hlavne o projekty z oblasti cestnej infraštruktúry a rekonštrukcie budov v správe BSK, príp. v oblastiach spolufinancovania projektov z EÚ.

Legislatívne podmienky, ktoré je nutné plniť pri prijatí tohto úverového rámca, vychádzajú najmä zo zákona 583/2004 Z. z. o rozpočtových pravidlách územnej samosprávy v znení neskorších predpisov a Ústavného zákona č. 493/2011 o rozpočtovej zodpovednosti v znení neskorších predpisov a týkajú sa hlavne limitov maximálnej zadlženosti VÚC. Táto je stanovená vo výške do 60% skutočných bežných príjmov predchádzajúceho roka. Na základe doterajšieho vývoja a zodpovedného nastavenia splácania doteraz prijatých úverov by aj po následnom prijatí úverových tranží z predmetných úverových rámcov nemala zadlženosť BSK presiahnuť bezpečnú úroveň.

Prijatie úverových rámcov znamená len možnosť, nie povinnosť samotného čerpania úveru a v jednotlivých rokoch bude vždy záležať na Zastupiteľstve BSK, či a koľko bude BSK čerpať, nakoľko čerpanie každej tranže s presnými podmienkami bude podliehať schvaľovaniu v Zastupiteľstve BSK. 

Nakoľko EIB financuje projekty len do výšky maximálne 50% skutočných výdavkov, zostávajúcu časť je obvykle potrebné dofinancovať prostredníctvom úveru z tuzemskej finančnej inštitúcie. Navrhovaná výška a časový limit úverových rámcov vychádza z podmienok jednotlivých bánk a možností a skúseností BSK pri čerpaní jednotlivých tranží (EIB požaduje minimálnu výšku úverového rámca 25 mil. EUR a ideálne na 5 rokov; v prípade tuzemských bánk boli úverové rámce otvorené maximálne dva roky).

Európska investičná banka – možný časový harmonogram prijatia úverového rámca
Časový harmonogram jednotlivých krokov bol prekonzultovaný pri nezáväznej komunikácii so zástupcami Európskej investičnej banky a po schválení tohto materiálu by bol nasledovný:

PRÍKLAD:

	Akcia	Čas	
1.	Schválenie zámeru na prijatie úverového rámca z EIB	December 2016	
2.	Oficiálna žiadosť o úverový rámec z EIB	December 2016	
3.	Vypracovanie indikatívneho zoznamu projektov financovateľných prostredníctvom úveru z EIB	December 2016	
4.	Projektový dotazník – vypracovanie štandardizovaného dotazníka týkajúceho sa jednotlivých projektov.	Január / Február 2017	
5.	Hodnotiaca misia zástupcov EIB 	Február 2017	
6.	Schvaľovací proces v rámci EIB	Apríl 2017	
7.	Podpis rámcovej zmluvy medzi EIB a BSK	Apríl / Máj 2017	
8.	Možnosť čerpania prvej tranže úveru	Máj / Jún 2017	

Tuzemská banková inštitúcia – možný časový harmonogram prijatia úverového rámca
Časový harmonogram výberu tuzemskej finančnej inštitúcie je plánovaný na základe skúseností z predchádzajúcich rokov:

PRÍKLAD:

	Akcia	Čas	
1.	Schválenie zámeru na prijatie úverového rámca z EIB	December 2016	
2.	Nastavenie kritérií pre výber inštitúcie	December 2016	
3.	Oslovenie tuzemských bankových inštitúcií za účelom predloženia ponuky na úverový rámec	Január 2016	
4.	Sumarizácia a vyhodnotenie ponúk a ich predloženie finančnej komisii	Marec / Apríl 2017	
5.	Rokovanie o zmluve na úverový rámec  	Apríl 2017 / Máj 2017	
6.	Výber inštitúcie	Máj 2017	
7.	Možnosť čerpania 1. tranže úveru	Máj / Jún 2017	

Návrh zámeru pre prijatie úverových rámcov od finančných inštitúcií

Stručný popis podmienok úverového rámca z Európskej investičnej banky a tuzemskej bankovej inštitúcie

Úverový rámec z Európskej investičnej banky (ďalej len „EIB“) sa zostavuje ako rámcový projekt, zložený z väčšieho počtu menších investičných akcií z jedného alebo z viacerých sektorov. 
Projekt môže byť rozdelený do dvoch fáz. V takom prípade fáza 1 zahŕňa už identifikované akcie, ktoré sú posúdené a schválené Bankou pred podpisom zmluvy a fáza 2 je otvorená pre ďalšie investície, ktorých zaradenie do projektu podlieha predošlému schváleniu bankou.
Posúdenie akcií bankou (bez ohľadu na to, či v rámci fázy 1 – t. j. pred podpisom zmluvy, alebo v rámci fázy 2 – po podpise zmluvy) prebieha na základe podkladov predložených krajom v podobe tzv. „projektové fiche“ (ide o formulár EIB, ktorý vypĺňa žiadateľ).
Celková výška úveru poskytnutého z EIB predstavuje maximálne 50 % celkových investičných nákladov (nie je možné zahrnúť DPH). Limit 50% je nutné dodržať na úrovni rámcového projektu pri jeho dokončení, nie na úrovni jednotlivých akcií, sektorov, v jednotlivých rokoch a pod. Na zostávajúcich 50 % musí kraj použiť iné prostriedky, napr. bežné príjmy, nedaňové príjmy z predaja majetku, fondy EÚ, iný úver atď. Vzhľadom k týmto obmedzujúcim podmienkam a limitovaným možnostiam financovania z vlastných zdrojov je potrebné za účelom bezpečnej realizácie projektov ďalší zdroj financovania – čerpanie úveru z inej inštitúcie na dofinancovanie jednotlivých projektov.

Dôležitými podmienkami úveru, ktoré sú súčasťou doterajších štandardných úverových vzťahov BSK s EIB aj tuzemskými bankami a ktoré bude BSK požadovať pri schválení úverových rámcov, sú:
•	Bez ručenia majetkom či zmenkou
•	Bez poplatku za predčasné splatenie
•	Čerpanie úveru v tranžiach
•	Každá tranža vlastné nastavenie úrokovej sadzby (týka sa len EIB)
•	Predpokladaná splatnosť každej tranže – 30 rokov pre EIB, 15 rokov pre tuzemskú inštitúciu

Úrad BSK osloví vybrané tuzemské bankové inštitúcie za účelom získania ponuky úverového rámca a po zosumarizovaní jednotlivých ponúk budú tieto predložené finančnej komisii, ktorá z nich  vyberie víťaznú ponuku na zazmluvnenie úverového rámca.

Dopad na dlhovú službu BSK

	           Vzhľadom na nastavené legislatívne pravidlá je dôležitý vývoj v oblasti bežných príjmov kraja, aby bolo zabezpečené finančné zdravie samosprávneho subjektu a nebolo ohrozené pravidelné splácanie istiny a úrokov z úverov. Vývoj bežných príjmov v posledných rokoch je v rámci BSK nasledovný:

Bežné príjmy BSK za posledných 5 rokov:
	Daňové príjmy	% rast	Nedaňové príjmy	% rast	Granty a transfery	% rast	Spolu	
2011	63 118 860,96	      -	5 504 777,96	     -	39 949 655,93	      	108 573 294,85	
2012	65 762 515,56	4,19%	5 714 365,96	3,81%	40 014 520,18	0,16%	111 491 401,70	
2013	67 442 520,61	2,55%	5 459 541,62	-4,46%	40 580 683,85	1,41%	113 482 746,08	
2014	72 236 151,78	7,11%	5 405 650,42	-0,99%	41 677 416,39	2,70%	119 319 218,59	
2015	76 930 504,16	6,50%	5 533 417,61	2,36%	42 383 891,37	1,70%	124 916 394,59	
Priemerná výška	69 098 110,61	 	5 523 550,71	 	40 921 233,54	 	115 556 611,16	
Priemerný rast	 	5,09%	 	0,18%	 	1,49%	 	
Váha parametra	 	59,80%	 	4,78%	 	35,41%	 	

Celkovo vychádza priemerný rast bežných príjmov od roku 2011 vo výške 3,58%

PRÍKLAD:

	Zadlženie BSK po prípadnom prijatí úverového rámca a čerpaní vo výške 20 mil. EUR v roku 2017, 6 mil. EUR v roku 2018, 4 mil. EUR v roku 2019 a 5 mil. EUR v roku 2020, je možné znázorniť nasledovne:

	         Rast bežných príjmov pri konzervatívnom predpoklade vo výške 3,0%:

Rok	Bežné príjmy za predch. rok	Zostatok istiny bez nových úverov	% dlhu voči BP	Zostatok istiny s novými úvermi	% dlhu voči BP	
2016	124 916 395	37 066 635,73	29,67%	37 066 635,73	29,67%	
2017	130 721 435	34 469 140,27	26,37%	54 469 140,27	41,67%	
2018	129 470 328	31 871 644,81	24,62%	57 204 978,17	44,18%	
2019	131 775 751	29 274 149,35	22,22%	57 740 816,07	43,82%	
2020	138 402 594	26 676 653,89	19,27%	59 143 320,65	42,73%	
2021	142 554 671	24 079 158,43	16,89%	55 379 158,57	38,85%	
2022	146 831 312	21 481 662,97	14,63%	51 614 996,49	35,15%	
2023	151 236 251	18 884 167,51	12,49%	47 850 834,41	31,64%	
2024	155 773 338	16 286 666,05	10,46%	44 086 666,33	28,30%	
2025	160 446 539	14 336 293,44	8,94%	40 969 627,10	25,53%	
2026	165 259 935	12 916 793,25	7,82%	38 383 460,29	23,23%	

          V stĺpci „Bežné príjmy“ je predpokladaný vývoj bežných príjmov BSK v zmysle poslednej prognózy MF SR (september 2016) v oblasti daňových príjmov pre roky 2017 až 2019 a v ďalších rokoch pri spomínanom uvažovanom medziročnom raste 3,0%. V ďalších dvoch stĺpcoch je znázornenie aktuálneho vývoja dlhu BSK bez prijatia nového úverového rámca. Posledné dva stĺpce ukazujú vývoj po prípadnom prijatí úverového rámca tak, že čerpanie bude prebiehať v rokoch 2017 – 2020 a to vo výške 20 mil. EUR v roku 2017, 6 mil. EUR v roku 2018, 4 mil. EUR v roku 2019 a 5 mil. v roku 2020. Vzhľadom k tomu, že BSK spláca istiny z ostatných úverov v objeme cca. 2,6 mil. EUR, tak absolútny prírastok nového dlhu je rozdiel medzi skutočne prijatým úverom v danom roku a týmito splátkami. Z posledného stĺpca je vidieť, že absolútny vrchol zadlženia by nepresiahol výšku 44,2%, čo je hlboko pod maximálnym 60% limitom zadlženia kraja a takisto budú splnené s rezervou aj podmienky vyplývajúce z Ústavného zákona č. 493/2011 o rozpočtovej zodpovednosti v znení neskorších predpisov .

Uvedená stručná analýza teda jasne ukazuje, že z hľadiska legislatívnych podmienok zostane zadlženosť kraja na bezpečnej úrovni aj po prípadnom prijatí navrhovaných úverových rámcov a ich čerpaní.

Z hľadiska možností rozvoja kraja ide o príležitosť získať väčšie množstvo finančných prostriedkov za mimoriadne priaznivých podmienok vzhľadom na historické minimá úverových sadzieb na bankovom trhu.

Tento úverový rámec by bolo možné použiť na financovanie projektov v oblasti rekonštrukcií ciest II. a III. triedy, nehnuteľností v správe BSK a takisto spolufinancovania projektov z fondov EÚ (v rámci rozpočtu ide o kapitálové výdavky v Podprograme 1.3, Podprograme 3.3 a Programe 6).